CELEX: 22009D0069
Language: sk
Date: 2009-05-29 00:00:00
Title: Rozhodnutie Spoločného výboru EHP č. 69/2009 z  29. mája 2009 , ktorým sa mení a dopĺňa príloha XIII (Doprava) k Dohode o EHP

3.9.2009   
            
            
               SK
            
            
               Úradný vestník Európskej únie
            
            
               L 232/25
            
         
      ROZHODNUTIE SPOLOČNÉHO VÝBORU EHP
   
   č. 69/2009
   z 29. mája 2009,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len „dohoda“), a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 50/2009 z 24. apríla 2009 (1).
            
         
               (2)
            
            
               Nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (2) sa má začleniť do dohody.
            
         
               (3)
            
            
               Špecifická zemepisná poloha a malá hustota obyvateľstva na Islande, ako aj zloženie letového parku obsluhujúceho vnútroštátne lety na Islande si vyžadujú, aby sa nariadenie (ES) č. 300/2008 neuplatňovalo na vnútroštátne letecké služby na území Islandu. Národné bezpečnostné opatrenia pre vnútroštátne letecké služby na Islande zabezpečujú dostatočnú ochranu.
            
         
               (4)
            
            
               Vzhľadom na špecifickú situáciu Lichtenštajnska vyplývajúcu z kombinovaného efektu veľmi malého územia, špecifickej zemepisnej štruktúry, ako aj zo skutočnosti, že celková letová prevádzka v Lichtenštajnsku je veľmi limitovaná, že neexistujú žiadne pravidelné medzinárodné letecké služby do alebo z Lichtenštajnska a že infraštruktúra civilnej leteckej dopravy Lichtenštajnska pozostáva z jediného vrtuľníkového letiska, nariadenie (ES) č. 300/2008 by sa nemalo uplatňovať na existujúcu infraštruktúru civilnej leteckej dopravy na území Lichtenštajnska.
            
         
               (5)
            
            
               Nariadenie (ES) č. 300/2008 zrušuje nariadenie Európskeho parlamentu a Rady (ES) č. 2320/2002 (3) začlenené do dohody, a preto je potrebné odkaz naň v rámci dohody vypustiť,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Znenie bodu 66h [nariadenie Európskeho parlamentu a Rady (ES) č. 2320/2002] sa nahrádza takto:
               „32008 R 0300: nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (Ú. v. EÚ L 97, 9.4.2008, s. 72).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           Článok 7 sa neuplatňuje na štáty EZVO.
                        
                     
                           b)
                        
                        
                           Kedykoľvek Spoločenstvo na základe článku 20 rokuje s treťou krajinou, aby uzavrelo dohodu na dosiahnutie cieľa ‚jednorazovej bezpečnostnej kontroly‘, urobí všetko pre to, aby získalo pre štáty EZVO ponuku na podobnú dohodu s danou treťou krajinou. Štáty EZVO sa zasa usilujú uzavrieť s tretími krajinami dohody zodpovedajúce dohodám Spoločenstva.
                        
                     
                           c)
                        
                        
                           Opatrenia ustanovené v tomto nariadení sa neuplatňujú na vnútroštátne letecké služby na letiskách na území Islandu.
                        
                     
                           d)
                        
                        
                           Opatrenia ustanovené v tomto nariadení sa neuplatňujú na existujúcu infraštruktúru civilnej leteckej dopravy na území Lichtenštajnska.“
                        
                     
         
               2.
            
            
               Znenie dodatku 8 sa vypúšťa.
            
         Článok 2
   Znenie nariadenia (ES) č. 300/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 30. mája 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 29. mája 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 162, 25.6.2009, s. 31.
   
      (2)  Ú. v. EÚ L 97, 9.4.2008, s. 72.
   
      (3)  Ú. v. ES L 355, 30.12.2002, s. 1.
   
      (4)  Ústavné požiadavky boli oznámené.